**Előterjesztés**

**Hévíz Város Önkormányzat Képviselő-testületének**

**2025. december 22-ei rendkívüli nyilvános ülésére**

**Tárgy:** HÉVÍZ-BALATON AIRPORT Kfttaggyűlésére mandátum kialakítása

**Az előterjesztő:** Naszádos Péter polgármester

**Készítette:** Dr. Varga Adrienn jogi tanácsadó HÉVÍZ-BALATON AIRPORT Kft

**Megtárgyalta:** Pénzügyi, Városfejlesztési és ÜgyrendiBizottság

**Törvényességi szempontból ellenőrizte:** dr. Tüske Róbert jegyző

Naszádos Péter Hévíz Város polgármestere

helyettesítési jogkörében eljárva

                                                                                               Dr. Keserű Áron

                                                                                       Hévíz Város alpolgármestere

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

2025. december 18-án Benkő Attila a**HÉVÍZ-BALATON AIRPORT Korlátolt Felelősségű Társaság** (székhely: 8380 Hévíz, Kossuth Lajos utca 1., cégjegyzékszám: Cg. 20-09-072648, a továbbiakban: „Társaság”) önálló képviseleti joggal rendelkező ügyvezetője, az alábbi témakörben a Társaság társasági szerződésének 11.30. pontja, valamint a Ptk. 3:20. §-a alapján ülés tartása nélküli határozathozatalre kérem fel Önöket az alábbi, taggyűlés hatáskörbe tartozó napirendi kérdésekben.

1. ***Hozzájárulás üzletrész kívülálló személyre történő átruházásához***

A taggyűlés tartásnak célja, hogy a HÉVÍZ-BALATON AIRPORTKft. 90 %-os üzletrészének tulajdonosa a Magyar Állam (tulajdonosi joggyakorló: Nemzetgazdasági Minisztérium), a teljes 90%-os üzletrészét, a Nemzeti Regionális Repülőtér Üzemeltető Holding Korlátolt Felelősségű Társaságra, mint kívülálló személy részére apportálás útján kívánja átruházni.

*(A Nemzeti Regionális Repülőtér Üzemeltető Holding Kft. tulajdonosa a Magyar Állam, tulajdonosi joggyakorlója a Nemzetgazdasági Minisztérium.)*

Az ügyvezető úr jelezte, hogy a Ptk. 3:19. § (2) bekezdés *f)* pontja alapján a Magyar Állam tag nem szavazhat, ugyanis a döntésben személyesen érdekelt. Ennek megfelelően a határozathozatal során csak Hévíz Város Önkormányzata tag jogosult szavazni, és a határozatképességet és a szavazás eredményét erre tekintettel kell megállapítani.

Kérik a határozattervezettel kapcsolatos szavazást az értesítés és előterjesztés mellékletét képező szavazólap kitöltésével és aláírásával e‑mailben vagy tértivevényes levélben postai úton, az értesítés kézhezvételétől számított 8 (nyolc) napon.

A szavazásra megszabott határidő utolsó napját követő három napon belül - ha a tag szavazata ezt megelőzően érkezik meg, akkor a szavazat beérkezésének napjától számított három napon belül – az ügyvezető megállapítja a szavazás eredményét, és azt további három napon belül közli a tagokkal. A határozathozatal napja a szavazási határidő utolsó napja, ha a szavazat korábban beérkezik, akkor a szavazat beérkezésének napja.

Kérem a Tisztelt Képviselő-testületet a határozati javaslat elfogadására. A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a **HÉVÍZ-BALATON AIRPORT Korlátolt Felelősségű Társaság** (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) taggyűlése elé szavazásra bocsátott határozati javaslatról taggyűlésen kívüli írásbeli határozathozatalhoz mandátumot biztosít Hévíz Város Önkormányzat tag képviseletében a polgármester részére, a polgármester az alábbi határozati javaslatokról szavazzon igennel.

*„24/2025. (XII. [\*].) számú taggyűlési határozat (ülés tartása nélküli, írásbeli)*

*A taggyűlés a Társasági szerződés 9.1. pontja alapján hozzájárul a Magyar Állam (tulajdonosi joggyakorló: Nemzetgazdasági Minisztérium) 90%-os üzletrészének a Nemzeti Regionális Repülőtér Üzemeltető Holding Korlátolt Felelősségű Társaság (cégjegyzékszáma: 01-09-439418, nyilvántartó hatóság: Fővárosi Törvényszék Cégbírósága, székhelye: 1133 Budapest, Pozsonyi út 56.) mint kívülálló személy részére apportálás útján történő átruházásához.*

*A taggyűlés felhatalmazza a Társaság ügyvezetőjét, hogy az üzletrész-átruházáshoz kapcsolódó valamennyi nyilatkozatot megtegye.”*

2. A Képviselő-testület tudomásul veszi, hogy a Ptk. 3:19. § (2) bekezdés *f)* pontja alapján a Magyar Állam tag nem szavazhat, ugyanis a döntésben személyesen érdekelt. Ennek megfelelően a határozathozatal során csak Hévíz Város Önkormányzat tag jogosult szavazni, és a határozatképességet és a szavazás eredményét erre tekintettel kell megállapítani.

3. A Képviselő-testület felhatalmazza a polgármestert az írásbeli szavazás határidőre az ügyvezető igazgató részére történő megküldésére.

Felelős: Naszádos Péter polgármester

Határidő: 2025. december 22.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kardos Nikoletta | osztályvezető  helyettesítése keretében |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila  ügyvezető | HÉVÍZ-BALATON AIRPORT |  |  |
| dr. Varga Adrienn jogi tanácsadó | HÉVÍZ-BALATON AIRPORT |  |  |